wickkiey/tamil-wikipedia-chunked huggingface dataset:
# யூதர்களின் தன்னாட்சி மாகாணம்

**யூதர்களின் தன்னாட்சி மாகாணம்** (*Jewish Autonomous Oblast*, ) என்பது உருசியாவின் கூட்டாட்சி அமைப்பைச் சேர்ந்த ஒரு கூட்டாட்சி மாகாணம் ஆகும். இது உருசிய தூரக்கிழக்கெல்லையில் உருசியாவின் கபதோஸ்க் கிராய் மற்றும் அமூர் மாகாணம் மற்றும் சீனாவின் கெய்லோங்சியாங் மாகாணம் போன்றவற்றை எல்லைகளாகக் கொண்டுள்ளது. இது "யேவ்ரே", "பைரோபிடிஜான்" என்றும் அழைக்கப்படுகிறது. இதன் தலைநகரம் பைரோபிடிஜான் ஆகும். 2010 மக்கள்தொகைக் கணக்கெடுப்பின்படி, இந்த மாகாணத்தின் மக்கள் தொகை 176,558 ஆகும். இது உருசிய மக்கள் தொகையில் 0.1% ஆகும். யூதர்களின் இந்த மாகாணம் மட்டுமே உருசியக் கூட்டமைப்பில் தன்னாட்சி மாகாணமாக உள்ளது. உலகில் இசுரேலுக்கு வெளியே உள்ள ஒரு அதிகாரப்பூர்வ யூத தன்னாட்சி மாகாணம் இதுவாகும்.  
சோவியத் ஆட்சியாளர்களால் ஸ்டாலின் காலத்தில் அதன் தேசியக் கொள்கையால் இந்த யூத மாகாணம் 1934 இல் நிறுவப்பட்டது. இது சோவியத் ஒன்றியத்தில் உள்ள யூதர்கள் தங்கள் பாரம்பரியத்தைக் காத்துக்கொள்ள உருவாக்கப்பட்டது. 1939 ஆம் ஆண்டு மக்கள்தொகைக் கணக்கெடுப்பின்படி இம்மாகாணத்தில், 17,695 யூத மதத்தினர் வாழ்ந்து வந்தனர் (மாகாண மொத்த மக்கள் தொகையில் 16%). யூதர்களின் மக்கள் தொகை 1948 இல் ஏறக்குறைய 30,000 ஆக உயர்ந்து, மாகாணத்தின் மொத்த மக்கள் தொகையில் காற்பகுதியாக அதிகரித்தனர்.  
1953 இல் ஜோசப் ஸ்டாலின் மறைவுக்குப்பிறகு மாகாணத்தில் யூதமக்களின் எண்ணிக்கை சரிவடையத் துவங்கியது. 1959 மக்கள்தொகைக் கணக்கெடுப்பில் யூத மக்களின் தொகை 14,259 என 50% வரை குறைந்தது. 2002 ஆண்டுவாக்கில் யூதர்களின் எண்ணிக்கை 2,327 (மாகாண மக்கள் தொகையில் 1.2%) ஆகவும், உருசிய மரபினரின் எண்ணிக்கை 90% ஆகவும் இருந்தது. 2007 ஆம் ஆண்டின் ஜெருசலம் போஸ்ட் பத்திரிகையில் வெளிவந்த கட்டுரை, யூதமாகாணத்தில் அக்காலகட்டத்தில் ஏறக்குறை 4,000 யூதர்கள் வசிப்பதாகக் குறிப்பிட்டது. மாகாணத்தின் தலைமைப் பொறுப்பில் மோர்டிசாய் சீனியர் இருந்த 2002 முதல் 2011 வரையிலான காலகட்டத்தில் யூத மாகாணத்தில் யூத மதமும், கலாச்சாரமும் மறுமலர்ச்சியடைந்தன. 2010 ஆம் ஆண்டைய உருசிய மக்கள் தொகைக் கணக்கெடுப்பில் இந்த மாகாணத்தில் வெறும் 1,628 யூதர்கள் மட்டுமே (1%) வாழ்வதாகவும் உருசிய மரபினர் 92.7% பேர் வாழ்வதாகவும் தெரியவந்தது. மேலும் ரஷிய மக்கள்தொகைக் கணக்கெடுப்புப் பிரிவு வெளியிட்ட தகவலின் படி, 97 பேர் இத்திய மொழி பேசினார், 312 பேர் எபிரேயம் பேசினார், மேலும் 54 பேர் குறிப்பிடப்படாத யூத மொழிகளைப் பேசினர்.
# யூதர்களின் தன்னாட்சி மாகாணம்

## நிலவியல்

### தட்பவெட்பம்

இந்தப் பிரதேசத்தில் வீசும் கிழக்கு ஆசியப் பருவக்காற்றால்-இதன் தட்பவெப்பநிலை, சூடான, ஈரப்பதமான, கோடைக்காலத்தைக் கொண்டுள்ளது; குளிர் காலத்தில் குளிர்ந்த, உலர்ந்த காலநிலை நிலவுகிறது.
# யூதர்களின் தன்னாட்சி மாகாணம்

## வரலாறு

### இராணுவ குடியேற்றங்கள் மற்றும் சைபீரிய தொடர்வண்டி பாதை அமைப்பும்

அமுர் வடகரையும், இன்றைய யூதர்களின் தன்னாட்சி பிரதேசம் ஆகியவை உட்பட்ட பகுதிகள் 1858–1860 கால பெய்ஜிங் ஒப்பந்தங்களுக்கு பிறகு உருசியப் பேரரசுடன் சேர்த்துக்கொள்ளப்பட்டன.  
1858 திசம்பரில் உருசிய அரசாங்கம் உருசியாவின் தென்கிழக்கு பகுதிகளான உஸ்சுரி ஆறுகள் தொடர்புடைய சைபீரியா, அமூர் ஆகிய பகுதிகளைப் பாதுகாக்க அமுர் கோசாக்குகள் உருவாக்க அங்கிகாரம் வழங்கியது. இந்த இராணுவ குடியேற்றங்கள் டிரானஸ்பேய்கலா பகுதியில் இருந்து. 1858–82, காலகட்டத்தில் அறுபத்து மூன்று குடியேற்றங்கள் மேற்கொள்ளப்பட்டன. இதில் 1858 ராட்டி குடியிருப்புகள், மற்றும் 1860 காலகட்டத்தின் குடியிருப்புகள் அடங்கும். நிலவியலாளர்களும், இயற்கை தாவரவியலாளர்களின் உதவியுடன் புதிய பிராந்தியத்தின் வளர்ச்சிக்கு வேண்டிய பணிகள் மேற்கொள்ளப்பட்டன. இவர்களின் சாதனையின் ஒரு பகுதியாக அமுர் நில வரைபடம் தயாரிக்கப்பட்டது.  
டிரான்ஸ் சைபீரியன் இருப்புப் பாதை கட்டுமானம் 1898 இல் துவக்கப்பட்டது. இப்பாதை சிட்டா மற்றும் விலாடிவொஸ்டொக் ஆகியவற்றை இணைக்கும்வகையில் இரு முணைகளிளும் பணிகள் மேற்கொள்ளப்பட்டு இடையில் வந்து இணையுமாறு முடிக்கப்பட்டது. இத்திட்டத்தினால் இப்பகுதியில் புதிய குடியேற்றங்கள் உருவாகவும், குடியேறிகளின் எண்ணிக்கை அதிகரிக்கவும் அடித்தளம் ஏற்படுத்தப்பட்டது. தொடர் வண்டிப்பாதை அமைக்கும்பணி 1916 அக்டோபரில் நிறைவுற்று, காபரோஸ்க்கை கடக்கும் 2,590 மீட்டர் நீளமுள்ள கபரோவிஸ்க் பாலக் கட்டுமானத்துடன் நிறைவடைந்த்து. புரட்சிக்கு முந்தைய காலகட்டத்தில் இங்கு வாழ்ந்தவர்கள் பெரும்பாலும் உள்ளூர் விவசாயிகளாவர். வேறு தொழில்கள் என்றால் மர அறுப்பு ஆலை, சுதாரா ஆற்றுப் பகுதியில் தங்கம் நோண்டுதல், மற்றும் சிறிய தொடர்வண்டி பணிமனைகள் போன்றவை ஆகும். உருசிய உள்நாட்டுப் போரின்போது, இப்பகுதியில் கொடூரமான போர்கள் நடந்தன. 1926 மற்றும் 1927 ஆண்டுகளில் நிலமை சீரானது என்றாலும் பொருளாதார வளர்ச்சி குன்றியே காணப்பட்டது.
# யூதர்களின் தன்னாட்சி மாகாணம்

## வரலாறு

### யூதர்களின் குடியேற்றமும் வளர்ச்சியும்

முதலில் உக்ரைன் மற்றும் கிரிமியா பகுதியில் யூதர்களைக் குடியேற்றத் திட்டமிடப்பட்டது. ஆனால் உள்ளூரில் எழுந்த எதிர்ப்பினால், அரசுக் குழுக்கள் குடியேற்றத்துக்காக வேறு இடங்களைப் பரிசீலித்து, இறுதியில் பைரோபிட்ஜன் தேர்வுசெய்யப்பட்டது. இரண்டு யூத மாவட்டங்கள் கிரிமியாவிலும், மூன்று மாவட்டங்கள் தெற்கு உக்ரைனிலும் உருவாக்கப்பட்டன.  
1928 மார்ச் 28 இல் சோவியத் ஒன்றியத்தின் பொது நிர்வாகக் குழுவில் "யூத தொழிலாளர்களுக்கு தூரக்கிழக்கில் உள்ள அமூர் நதியருகில் காலி இடத்தில் குடியிருப்புகளை உருவாக்கப்படும்" எனத் தீர்மானம் நிறைவேற்றப்பட்டது. இந்தத் தீர்மானத்தினினால் எல்லைப் பகுதியில் யூத பிராந்திய நிர்வாக அலகு ஏற்பட வாய்ப்பு ஏற்பட்டது. மேலும் எதிர்காலத்தில் ஜாவோவை (சோவியத் ஒன்றியத்தில் யூதர்கள் வசிக்கும் ஒரு இடம்) அடிப்படையாகக் கொண்டு யூத குடியரசு அமைக்க திட்டமிடப்பட்டது. ஆனால் இந்த திட்டம் செயல்படுத்தப்படவில்லை.  
1930 ஆகத்து 30 இல் சோவியத் ஒன்றியத்தின் பொதுக் குழுவில் இந்த தீர்மானம் ஏற்கப்பட்டது. மாநில திட்டக் குழுவால் பைரோபிட்ஜன் தேசிய வட்டாரத்தை தனி பொருளாதார அலகாக கருதப்பட்டது. 1932 ஆண்டு முதல் இப்பகுதியின் வளர்ச்சி குறித்து திட்டமிடப்பட்டது. இதில் சோவியத் ஒன்றியத்தைச் சேராத யூதர்கள் 1,200 பேர் பைரோபிட்ஜன் நகரில் குடியேற்றப்பட்டனர்.  
1934 மே 7, அன்று உருசிய கூட்டமைப்பின் பொது நிர்வாக குழு தீர்மானத்தை ஏற்றதைத் தொடர்ந்து, யூத தன்னாட்சி கபரோவ்ஸ்க் பிரதேசம் 1938 ஆம் ஆண்டில் உருவாக்கப்பட்டு, யூத தன்னாட்சிப் (ஜாடி) உருசிய கட்டமைப்பில் சேர்க்கப்பட்டது.  
;2012 முக்கிய புள்ளி விவரங்கள்  
- பிறப்பு: 2 445 (1000 ஒன்றுக்கு 14.0)
- இறப்பு: 2 636 (1000 ஒன்றுக்கு 15.1) [57]  
**மொத்த கருத்தரிப்பு விகிதம்:**  
2009 – 1.67 | 2010 – 1.67 | 2011 – 1.79 | 2012 – 1.84 | 2013 – 1.86 | 2014 – 1.95 | 2015 – 2.02
# யூதர்களின் தன்னாட்சி மாகாணம்

## வரலாறு

### சமயம்

2012 ஆண்டைய அதிகாரப்பூர்வ கணக்கெடுப்பின் படி மாகாணத்தின் மொத்த மக்கள் தொகையில் 22.6% பேர் உருசிய மரபுவழித் திருச்சபைக் கிறித்தவர்களாகவும்,, 6% பேர் கிழக்கு மரபுவழி திருச்சபை கிறித்தவர்களாகவோ அல்லது வேறு திருச்சபையில் உறுப்பினராகவோ உள்ளனர். 9% பேர் பொதுவான கிறித்தவர்களாக உள்ளனர். யூதம் 0.2% மக்களின் சமயமாக உள்ளது. இது தவிர 35% மத நம்பிக்கையற்றவர்கள், 22% பேர் நாத்திகர், 5.2% தங்கள் சமயத்தைப்பற்றி குறிப்பிடாதவர்கள்.
# அல்மோரா

**அல்மோரா** (Almora) இந்தியாவின் உத்தரகண்ட் மாநில குமாவுன் கோட்டத்தில் அல்மோரா மாவட்ட நிர்வாகத் தலைமையிடமும், நகராட்சி மன்றமும் ஆகும். மேலும் அல்மோரா நகரத்தில் இராணுவப் படைவீரர்களின் பாசறை நகரமும் உள்ளது.
இமயமலையின் குமாவுன் மலைகளின் தென்கோட்டில் அமைந்த அல்மோரா, தில்லியிலிருந்து 365 கிலோ மீட்டர் தொலைவிலும், மாநிலத் தலைநகர் டேராடூனிலிருந்து 368 கிலோ மீட்டர் தொலைவிலும் அமைந்துள்ளது. அல்மோரா இந்தியாவின் கோடை வாழிட நகரங்களில் ஒன்றாகும்.  
2011ஆம் ஆண்டு மக்கட்தொகை கணக்கெடுப்பின் படி, அல்மோரா நகர மக்கள் தொகை 35,513 ஆகும்.  
பண்டைய *கில்மோரா* அல்லது *கில்மோரி* என்று அழைக்கப்பட்ட இந்நகரத்தை தற்போது அல்மோரா என அழைக்கப்படுகிறது. இந்நகரை 1568இல் *குமாவுன் இராச்சிய* மன்னர் *கல்யாண் சந்த்* என்பவரால் நிறுவப்பட்டது. குமாவுன் இராச்சியத்தின் ஒரு பகுதியாக அல்மோரா விளங்கியது.
மகாபாரத காவியத்தில் அல்மோராவைப் பற்றிய குறிப்புகள் உள்ளது.).
# அல்மோரா

## போக்குவரத்து

நிலையம்]]  
அல்மோராவிலிருந்து 38 கிலோ மீட்டர் தொலைவில் உள்ள கொத்கோடம் தொடருந்து நிலையம்,
டேராடூன், அரித்துவார், ரிஷிகேஷ், தில்லி, லக்னோ, கான்பூர், மொரதாபாத், ஜம்மு, கொல்கத்தா நகரங்களை இருப்புப்பாதையால் இணைக்கிறது.
பேருந்துகள் மற்றும் சிற்றுந்துகள் மூலம் மாநில சாலைகள் வழியாக உத்தரகாண்ட் மாநிலத்தின் அனைத்து நகரங்களையும் இணைக்கிறது.
# அல்மோரா

## கல்வி

அல்மோரா நகரத்தில் 22 ஆரம்ப பாடசாலைகளும், 7 நடுநிலைப் பள்ளிகளும், 2 உயரிநிலைப் பள்ளிகளும், 9 மேனிலைப் பள்ளிகளும் உள்ளது.
# அல்மோரா

## கல்வி

### நிறுவனங்கள்

- இந்திய வேளாண் ஆராய்ச்சிக் குழுமம்
- குமாவுன் பல்கலைக்கழகம்
- அரசு சட்டக்கல்லூரி
# அல்மோரா

## புகழ் பெற்ற அல்மோரா மக்கள்

- கோவிந்த் வல்லப் பந்த்
- சர் ரோனால்டு ரோஸ்
- மனோகர் ஷியாம் ஜோஷி
- சுவாமி சத்தியானந்த சரஸ்வதி
- தோழர் பி. சி. ஜோஷி
- முரளி மனோகர் ஜோஷி
# டையீனோன்

**டையீனோன்** *(Dienone)* என்பது டையீன் சேர்மங்களிலிருந்து முறையாகத் தோற்றுவிக்கப்படும் ஒரு வகையான கரிமச் சேர்மங்களாகும். இந்நிகழ்வின் போது –CH2– தொகுதிகள் –C(=O)– தொகுதிகளாக மாற்றமடைந்து இணைக் கட்டமைப்பைப் பெறுகின்றன. சில பல்லின வளையச் சேர்மங்களும் இவ்வகையில் இடம்பெறுகின்றன.
# டையீனோன்

## பண்புகள்

ஆறு உறுப்பு வளைய டையீனோன்கள், டையீனோன் பீனால் மறுசீரமைப்பு வினைக்கு:உட்பட்டு பீனால்களை உருவாக்குகின்றன.  
:
# உல்லாஸ் ஆறு

**உல்லாஸ் ஆறு** (Ulhas River) மேற்கு இந்தியாவின் மகாராட்டிரா மாநிலத்தில் மேற்கு நோக்கி பாயும் ஆறாகும். இதன் வடிநிலப்பரப்பு 4,637 சதுர கிலோ மீட்டர் பரப்பளவாகும்.  
ராய்கட் மாவட்டத்தின் மேற்கு தொடர்ச்சி மலையில் 600 மீட்டர் உயரத்தில் உற்பத்தியாகும் உல்லாஸ் ஆறு ராய்கட் மாவட்டம் மற்றும் பால்கர் மாவட்டம் வழியாக 122 கிலோ மீட்டர் தொலைவிற்கு பாய்ந்து, இறுதியில் அரபுக் கடலில் கலக்கிறது.  
மும்பை நகரத்தின் புதிய விரிவாக்கப் பகுதிகளான நவி மும்பை, பத்லாபூர் போன்ற நகரப்புற பகுதிகளுக்கு உல்லாஸ் ஆற்றின் நீர், குடிநீராக பயன்படுத்தப்படுகிறது.
# ஆடமார்டு பெருக்கல் (அணிகள்)

கணிதத்தில் **ஆடமார்டு பெருக்கல்** (*Hadamard product*) அல்லது **உறுப்புவாரிப் பெருக்கல்** (*entrywise product*)) என்பது இரு அணிகளுக்கிடையான ஈருறுப்புச் செயலியாகும். இதில் சமவரிசையுள்ள இரு அணிகளைக் கொண்டு மற்றொரு புது அணி உருவாக்கப்படுகிறது. இரு அணிகளில், ஒரு அணியின் உறுப்பு ஒவ்வொன்றையும் அதற்கு ஒத்த இடத்தில் இரண்டாவது அணியில் உள்ள உறுப்புடன் பெருக்கிக் கிடைக்கும் விடையானது புது அணியின் அதே ஒத்த உறுப்பாக எழுதிக் கொள்ளப்படும். அதாவது, ஒரு அணியின் *ij* உறுப்பானது மற்றதன் *ij* உறுப்புடன் பெருக்கக்கிடைக்கும் விடையானது புது அணியின் *ij* உறுப்பாக எழுதப்படுகிறது. பொதுவான அணிப்பெருக்கலில் இருந்து இச்செயல் மாறுபட்ட ஒன்றாகும்.  
இச்செயல் சேர்ப்புப் பண்பும் பங்கீட்டுப் பண்பும் உடையது. அணிப்பெருக்கலைப் போலில்லாமல் இப்பெருக்கல் பரிமாற்றுத்தன்மையும் கொண்டது.
# ஆடமார்டு பெருக்கல் (அணிகள்)

## வரையறை

<math>A, B</math> இரண்டும் <math>m \times n</math> வரிசை அணிகள் எனில் அவற்றின் ஆடமார்டு பெருக்கல் அணியான <math>A \circ B</math> ஒரு <math>m \times n</math> வரிசை அணியாக இருக்கும். அதன் உறுப்புகள் கீழுள்ளவையாக இருக்கும்:
:<math>(A \circ B)_{i,j} = (A)_{i,j} (B)_{i,j}</math>.  
<math>A</math> இன் வரிசை <math>m \times n</math>, <math>B</math> இன் வரிசை <math>p \times q</math> ஆகவும், <math>m \not= p</math> ,<math>n \not= q</math> இரண்டும் உண்மையாகவோ அல்லது ஏதேனுமொன்று உண்மையாகவோ இருந்தால் <math>A, B</math> அணிகளின் ஆடமார்டு பெருக்கலை (<math>A \circ B</math>) வரையறுக்க முடியாது.
# ஆடமார்டு பெருக்கல் (அணிகள்)

## எடுத்துக்காட்டு

3×3 வரிசை அணிகள் *A* , *B* இன் ஆடமார்டு பெருக்கல்:
:<math> A =
\(\begin{array}{ccc}
\mathrm{a}_{11} & \mathrm{a}_{12} & \mathrm{a}_{13}\\
\mathrm{a}_{21} & \mathrm{a}_{22} & \mathrm{a}_{23}\\
\mathrm{a}_{31} & \mathrm{a}_{32} & \mathrm{a}_{33}
\end{array}\)</math>
:<math>
B= \(\begin{array}{ccc}
\mathrm{a}_{11} & \mathrm{a}_{12} & \mathrm{a}_{13}\\
\mathrm{a}_{21} & \mathrm{a}_{22} & \mathrm{a}_{23}\\
\mathrm{a}_{31} & \mathrm{a}_{32} & \mathrm{a}_{33}
\end{array}\)</math>
:<math>
A \circ B = \(\begin{array}{ccc}
\mathrm{a}_{11} & \mathrm{a}_{12} & \mathrm{a}_{13}\\
\mathrm{a}_{21} & \mathrm{a}_{22} & \mathrm{a}_{23}\\
\mathrm{a}_{31} & \mathrm{a}_{32} & \mathrm{a}_{33}
\end{array}\) \circ \(\begin{array}{ccc}
\mathrm{b}_{11} & \mathrm{b}_{12} & \mathrm{b}_{13}\\
\mathrm{b}_{21} & \mathrm{b}_{22} & \mathrm{b}_{23}\\
\mathrm{b}_{31} & \mathrm{b}_{32} & \mathrm{b}_{33}
\end{array}\) = \(\begin{array}{ccc}
\mathrm{a}_{11}\, \mathrm{b}_{11} & \mathrm{a}_{12}\, \mathrm{b}_{12} & \mathrm{a}_{13}\, \mathrm{b}_{13}\\
\mathrm{a}_{21}\, \mathrm{b}_{21} & \mathrm{a}_{22}\, \mathrm{b}_{22} & \mathrm{a}_{23}\, \mathrm{b}_{23}\\
\mathrm{a}_{31}\, \mathrm{b}_{31} & \mathrm{a}_{32}\, \mathrm{b}_{32} & \mathrm{a}_{33}\, \mathrm{b}_{33}
\end{array}\)
</math>
# ஆடமார்டு பெருக்கல் (அணிகள்)

## பண்புகள்

- ஆடமார்டு பெருக்கல் பரிமாற்றுத்தன்மை, சேர்ப்புப் பண்பு, கூட்டல் மீதான பங்கீட்டுப் பண்பு உடையது:
:<math>\begin{align}
A \circ B &= B \circ A, \\
A \circ (B \circ C) &= (A \circ B) \circ C, \\
A \circ (B + C) &= A \circ B + A \circ C.
\end{align}</math>  
- ஆடமார்டு பெருக்கலின் கீழ், இரு *m x n* அணிகளின் முற்றொருமை அணியானது அனைத்து உறுப்புகளும் 1 ஆகவுள்ள *m x n* அணியாக இருக்கும். இவ்வணியானது, வழமையான அணிப்பெருக்கலின் கீழ் அமையும் முற்றொருமை அணியிலிருந்து வேறுபட்டதாகும்.
- அனைத்து உறுப்புகளும் பூச்சியமற்றதாக இருந்தால், இருந்தால் மட்டுமே ஒரு அணிக்கு ஆடமார்டு பெருக்கலின் கீழ் நேர்மாறு இருக்கும்.
- <math>x</math>, <math>y</math> இரு திசையன்கள்; <math>x</math> திசையனை முதன்மை மூலைவிட்டமாகக் கொண்ட மூலைவிட்ட அணி <math>D_x,</math> <math>y</math> திசையனை முதன்மை மூலைவிட்டமாகக் கொண்ட மூலைவிட்ட அணி <math>D_y</math> எனில் பின்வரும் முடிவு உண்மையாகும்:  
:<math>x^*(A \circ B)y = \mathrm{tr}\(D_x^* A D_y B^T\)</math>, இதில் <math>x^*</math> என்பது <math>x</math> இன் இடமாற்று இணையணி ஆகும்.  
- <math>\sum_i (A \circ B)_{i,j} = \(B^TA\)_{j,j}.</math>
:<math>\sum_j (A \circ B)_{i,j} = \(AB^T\)_{i,i}.</math>  
- <math> \operatorname{rank}(A \circ B )\leq \operatorname{rank}(A) \operatorname{rank}(B) </math>
# வளையபென்டாடையீனோன்

**வளையபென்டாடையீனோன்** *(Cyclopentadienone)* என்பது C<sub>5</sub>H<sub>4</sub>O.என்ற மூலக்கூற்று வாய்ப்பாடு கொண்ட ஒரு கரிமச் சேர்மமாகும். சைக்ளோபென்டாடையீனோன் என்ற பெயராலும் இச்சேர்மம் அழைக்கப்படுகிறது. விரைவாக இருபடியாக்கம் அடைந்து விடும் தன்மையது என்பதால், தாய் வளையபென்டாடையீனோன் அபூர்வமாகவே தோன்றுகிறது. . பதிலீடு செய்யப்பட்ட பல வழிப்பொருட்கள் அறியப்பட்டாலும் குறிப்பிட்டுச் சொல்லும்படியாக கிடைப்பது நான்குபீனைல் வளையபென்டாடையீனோன் மட்டுமேயாகும். இத்தகையச் சேர்மங்கள் கரிம உலோக வேதியியலில் ஈந்தணைவிகளாகப் பயன்படுகின்றன.
# வேள்விக்குடி செப்பேடுகள்

**வேள்விக்குடி செப்பேடுகள்** பாண்டியர் தொடர்பான செப்பேடுகளில் மிக முக்கியமான ஒன்றாகும். இச்செப்பேடுகளில் களப்பிரர் தொடர்பான தகவல்களும் காணப்படுகிறது.
# வேள்விக்குடி செப்பேடுகள்

## சிறப்பு

சங்ககாலத்தில் தானம் வழங்கிய நிலத்தைக் கிட்டத்தட்ட 1000 ஆண்டுகளுக்குப் பிறகு சான்று காட்டிப் பெற்றுள்ளமை குறிப்பிடப்பட்டுள்ளது. பாண்டிய மன்னர் பெருவழுதியின் பெயர் குறிப்பிடப்பெற்றுள்ளதும், சங்க காலப் பாண்டியர்க்குப் பின் தமிழகத்தைக் களப்பிரர் ஆட்சி செய்தனர் என்பதற்கான அரிய சான்றாக அமைவதும் இச்செப்பேட்டின் சிறப்பாகும். இச்செப்பேடு இல்லையெனில் சங்க காலத்திற்குப் பிறகு ஆட்சி செய்த ஆறுக்கும் மேற்பட்ட பாண்டிய மன்னர்களின் சிறப்புகளும் விவரங்களும் அறியப்படாமலேயே போயிருக்கக்கூடும்.
# வேள்விக்குடி செப்பேடுகள்

## பெயர்க்காரணம்

இச்செப்பேடு தானம் வழங்கப்பட்ட இடத்தின் பெயரால் (வேள்விக்குடி) இவ்விதம் அழைக்கப்பட்டுள்ளது. வேள்விக்குடியின் சரியான இருப்பிடம் எது என்பது ஐயப்பாடுடையதாக இருப்பினும், கல்வெட்டில் குறிக்கப்பட்டிருக்கும் மற்ற இடங்களையும் செய்திகளையும் கொண்டு இப்பகுதி மதுரை மாவட்டத்தில் இருப்பதாக ஊகிக்கப்பட்டுள்ளது.
# வேள்விக்குடி செப்பேடுகள்

## செப்பேடுகளின் அமைப்பு

இச்செப்பேடு 10 ஏடுகளைக்கொண்டது. முதலாவது மற்றும் பத்தாவது ஏடுகளில் உட்புறமும், மற்ற எட்டு ஏடுகளில் இரு புறமும் ஆக மொத்தம் 18 பக்கங்களில் 155 வரிகள் உள்ளன. காலத்தால் பழமையான பாண்டியர்களின் செப்பேடுகளுள் இவை இரண்டாவதாக உள்ளன. தொன்றுதொட்டு பாண்டியர்களின் ஆட்சியில் இருந்துவந்த அந்த நாட்டை இடையிலே களப்பிரர்கள் கவர்ந்து கொண்டார்கள். அவர்களைக் கடுங்கோன் என்ற பாண்டியன் வென்று மீண்டும் பாண்டிய அரசை நிலைநிறுத்திய பிறகு ஆட்சிப் புரிந்த 7-ஆவது மன்னனின் காலத்தில் இச்செப்பேடு வழங்கப்பட்டுள்ளது. இந்த அரசனுக்கு முன் நாட்டை ஆண்ட 6 மன்னர்களைப் பற்றிய விவரங்கள் முதன்முதலாகவும், விரிவாகவும் இந்தச் செப்பேட்டில் தெரியவருகின்றன. முதல் ஏழு ஏடுகள் ஒவ்வொன்றின் பின்புறத்து இடது பக்கத்து விளிம்பிலும், வரிசையாக 1 முதல் 7 வரை எண்கள் முறையே இடப்பட்டுள்ளன. அடுத்துவரும் மூன்று ஏடுகளில் எண் எதுவுமில்லை.
# வேள்விக்குடி செப்பேடுகள்

## மொழி மற்றும் எழுத்து நடை

தென்னாட்டில் கிடைத்துள்ள பழைய காலத்தைச் சார்ந்த மற்றச் செப்பேடுகளைப் போலவே இந்தச் செப்பேட்டிலும்
- தமிழ்
- சங்கதம்
ஆகிய 2 பகுதிகள் உள்ளன. சங்கதப்பகுதி கிரந்த எழுத்திலும், தமிழ்ப்பகுதி வட்டெழுத்திலும் உள்ளன. தமிழ்ப்பகுதியில் விரவிவரும் சங்கதச் சொற்கள் பெரும்பாலும் கிரந்த எழுத்திலேயே காணப்படுகின்றன. சங்கதக் கூட்டெழுத்துகளை எழுதும்பொழுது மேலேயுள்ள மெய்யெழுத்துக்கு ஏட்டிலே புள்ளியிடப்பட்டிருப்பது கவனிக்கத்தக்கது. இது தமிழ் முறையைப் பின்பற்றியது எனலாம். சுலோகங்களின் முடிவிலே ஒவ்வொரு இடத்திலும் பிள்ளையார் சுழி போன்ற உருவம் காட்டப்பட்டுள்ளது. தமிழ்ப் பகுதியில் மெய்யெழுத்துகள் பெரும்பாலும் புள்ளியிடப்பட்டுள்ளன. அன்றியும் எகர ஒகரக்குறிகள் தனி உயிரெழுத்திலும் உயிர் மெய் எழுத்திலும் புள்ளியிடப்பட்டுள்ளன. சங்கதம், தமிழ் ஆகிய 2 பகுதிகளும் செய்யுள் நடையில் அமைந்துள்ளன என்பது, பிரசஸ்தி “பாடின" என்ற சொற்றொடர் மூலம் (வரி 139) தெரியவருகிறது.
# வேள்விக்குடி செப்பேடுகள்

## செப்பேடுகளில் உள்ள செய்திகள்

சங்கதம், தமிழ் ஆகிய 2 பகுதிகளும் கொண்ட பெரும்பாலான செப்பேடுகளில் இரு பகுதிகளுமே தான விவரங்களைக்கொண்டிருக்கும். ஒன்றில் காணப்படாத விவரங்களை மற்றொன்றிலிருந்து அறிந்து கொள்ள இயலும். ஆனால் இச்செப்பேட்டில் அந்த முறை பின்பற்றபடவில்லை.
# வேள்விக்குடி செப்பேடுகள்

## செப்பேடுகளில் உள்ள செய்திகள்

### சங்கதப்பகுதி

1 முதல் 30 வரிகள் முடிய உள்ளது சங்கத பகுதியாகும். இது கிரந்த எழுத்தில் எழுதப்பட்டுள்ளது. ஸ்வஸ்தி ஸ்ரீ என்ற மங்கலச் சொல்லுடன் இப்பகுதி தொடங்குகிறது. பாண்டிய வம்சத்தின் பழம்பெருமையையும், தானம் வழங்கிய அரசனுடைய முன்னோர்களில் மூவர் பெயரை மட்டும் கூறுவதோடு நின்றுவிடுகிறது. யாருக்காக, எதற்காக இச்செப்பேடு வழங்கப்பட்டதென்ற விவரம் சங்கதப் பகுதியில் காணப்படவில்லை. சிவபெருமானுக்கு வணக்கம் கூறும் முதல் சுலோகத்துடன் ஆரம்பிக்கிறது. பின்பு பாண்டிய வம்சத்தின் புகழைக்கூறுகிறது. பாண்டியர்கள் பூமியின் பாரத்தைத் தாங்குவதால் ஆதிசேஷனுக்கு ஓய்வு ஏற்படுகிறது என்று ஒரு சுலோகமும், அகத்திய முனிவரைப் புரோகிதராகக்கொண்டது என்பதை மற்றொரு சுலோகமும், பிரளயக்காலத்திலும் பாண்டிய வம்சம் அழிவதில்லை; சென்ற கல்பத்தின் கடைசியிலே இருந்த அரசன் இந்தக் கல்பத்தின் துவக்கத்தில் சந்திரருக்குப் புதன் என்ற மகனாகப் பிறந்தான் என்றும் அவனுக்குப் புரூரவஸ் பிறந்தானென்றும் மற்றொரு சுலோகம் கூறுகிறது. ஸர்வக்கிருது யாஜியான வரோதய பட்டன் இந்தப் பிரசஸ்தியை எழுதினான். என்ற விவரத்துடன் இப்பகுதி முடிவுறுகின்றது. பிரசஸ்தி பாடியவன் சேனாபதி ஏனாதி ஆனச் சாத்தஞ்சாத்தன். செப்பேட்டில் பொறித்தவன் சுத்தகேசரிப் பெரும்பணைக்காரன். எழுத்தனுக்கும் சில நிலங்கள் வழங்கப்பட்டுள்ளன.
# வேள்விக்குடி செப்பேடுகள்

## இதனையும் காண்க

- பண்டைய இந்தியக் கல்வெட்டுக்கள்
# வேள்விக்குடி செப்பேடுகள்

## மூலம்

- வேள்விக்குடிச் சாசனம் (தமிழ்ப் பகுதி)
-  
- பாண்டியர் செப்பேடுகள் பத்து, தமிழ் வரலாற்றுக் கழகம், சென்னை,1967, பக். 1-1-48.
-
# விக்கிப்பீடியா:Statistics/November 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# யாதவப் பிரகாசர்

**யாதவப் பிரகாசர்**, தமிழ்நாட்டின் காஞ்சிபுரம் அருகில் உள்ள திருப்புட்குழி எனும் ஊரில் வாழ்ந்த அத்வைத வேதாந்தி ஆவார். இவரது முக்கியமான சீடர்களராக விளங்கியவர்களில் இராமானுசர் மற்றும் அவரது சிறிய தாயாரின் மகன் *கோவிந்தன்* எனும் எம்பார் ஆவார்.
யாதவப் பிரகாசர் வேத, உபநிடதங்களுக்கு வாக்கியங்களுக்கு அத்வைதக் கண்ணோட்டத்தில் பொருள் கூறும்போதெல்லாம், இராமானுசர் அதனை மறுத்து சரியான விளக்கம் கூறினார்.
இதனால் சினமுற்ற யாதவப் பிரகாசர், இராமானுசரை தன் குருகுலத்திலிருந்து நீக்கி வைத்தார்.  
பின்னர் இராமானுசர் திருக்கச்சி நம்பிகள், ஆளவந்தார் திருக்கோட்டியூர் நம்பி போன்ற வைணவ குருமார்களிடம் வடமொழி வேதங்கள் மற்றும் தமிழ் மொழி வேதங்களைப் பயின்று **உபய வேதாந்தி**யானார் (உ. வே).  
பின்னர் ஆளவந்தாரின் திருவுள்ளப்படி, இராமானுசர் திருவரங்கம் அரங்கநாத சுவாமி கோயில் நிர்வாகத்தை வழிநடத்தி வந்தார்.  
இந்நிலையில் யாதவப் பிரகாசர் தம் தாயாரின் அறிவுரையை ஏற்று, இராமானுசரை அணுகி வைணத்தில் இணைந்து, அவரது சீடர்களில் ஒருவரானார். இராமானுசர் யாதவப் பிரகாசருக்கு துறவுச் சடங்குகளைச் செய்து, முக்கோல், துவராடைகளைத் தந்து உபதேசித்து, **கோவிந்த ஜீயர்** எனத் திருப்பெயரும் அருளினார். அவரை **யதிதர்ம சமுச்சயம்** என்னும் நூலை சாத்திர விரோதமின்றிச் செய்யும்படி நியமிக்க, அவரும் அவ்வாறே செய்து அளித்தார். பின் குறுகிய கால அளவிலேயே யாதவப் பிரகாசர் பரமபதம் அடைந்தார்.
# 1,2-இருமெத்திலைதரசீன்

**1,2-இருமெத்திலைதரசீன்** *(1,2-Dimethylhydrazine)* என்பது C<sub>2</sub>H<sub>8</sub>N<sub>2</sub> என்ற மூலக்கூற்று வாய்ப்பாடு கொண்ட ஒரு கரிமச்சேர்மம் ஆகும். சமச்சீர் இருமெத்தில் ஐதரசீன் , 1,2-டைமெத்தில் ஐதரசீன் என்ற பெயர்களாலும் இச்சேர்மம் அழைக்கப்படுகிறது. இருமெத்திலைதரசீனின் மூன்று ஓரிடத்தான்களில் 1,2-இருமெத்திலைதரசீன் ஒன்றாகும். ஆற்றல்மிக்க புற்றுநோயூக்கியான இது டி.என்.ஏ மெத்திலேற்றும் முகவராகச் செயல்படுகிறது. பரிசோதனை விலங்குகளில் குறிப்பாக சுண்டெலி மற்றும் பூனையினச் செல் மாதிரிகளில் பெருங்குடல் கட்டிகளை தூண்டுவதற்கு இச்சேர்மம் பயன்படுத்தப்படுகிறது.
# விரிகுடா

தெற்காசியா]]  
**விரிகுடா** (*bay*) என்பது நிலப்பரப்பைச் சுற்றி அகல வாக்கில் மிகப்பரந்த அளவில் காணப்படும் கடல் பரப்பாகும். வளைகுடா என்பது அதற்கு நேர் மாறானதாகும். பெரிய விரிகுடா "வளைகுடா" என்று அழைக்கப்படும்.
# விரிகுடா

## இதனையும் காண்க

- வங்காள விரிகுடா
- கட்ச் வளைகுடா
# பிரண்ட்லைன்

**பிரண்ட்லைன்** (Frontline) என்பது இந்தியாவில் சென்னையிலிருந்து வெளி வரும் ஓர் ஆங்கில இதழ். தி இந்து குழுமத்தினரால் 1984 திசம்பர் முதல் இந்த இதழ் பதினைந்து நாள்களுக்கு ஒரு முறை வெளியிடப்படுகிறது.  
அரசியல், சமூகம், பொருளியல் ஆகிய துறைகள் சார்ந்த சிக்கல்களைப் பற்றி முழுமையான விவரங்களுடன் விரிவாக ஆராய்கின்ற கட்டுரைகள் பிரண்ட்லைன் இதழில் இடம் பெறுகின்றன.
சுற்றுச் சூழல், இயற்கை, நாகரிகம், பண்பாடு, திரைப்படம் ஆகியன தொடர்பான கட்டுரைகள் வெளிவருகின்றன.  
152000 படிகள் அச்சாகி விற்பனையாகும் இந்த ஆங்கில இதழின் ஆசிரியர் ஆர்.விசயசங்கர் ஆவார்.
# பிரண்ட்லைன்

## வெளியிணைப்புகள்

-
# அல்த்தாய் பிரதேசம்

**அல்தாய் பிரதேசம்** (*Altai Krai*, , *அல்த்தாய்ஸ்க்கி கிராய்*) என்பது உருசியாவின் கூட்டமைப்பைச் சேர்ந்த ஒரு (பிரதேசமாகும். இதன் எல்லைகளாக, கடிகாரச் சுற்றில் மேற்கிலிருந்து, கசக்கஸ்தான், நோவசிபீர்சுக் மாகாணம் மற்றும் கெமரோவோ மாகாணம், மற்றும் அல்த்தாய் குடியரசு ஆகியன உள்ளன. இந்த கிராயின் தலை நகரமாக பர்னவுள் நகரம் உள்ளது. 2010 ஆண்டு மக்கள் கணக்கெடுப்பின்படி, இந்த பிரதேசத்தின் மக்கள் தொகை 2,419,755 ஆகும்.
# அல்த்தாய் பிரதேசம்

## நிலவியல்

அல்தாய் பிரதேசத்தைச் சுற்றிலும் மலைகள், ஏரிகள், ஆறுகள், புல்வெளிகள் சூழ்ந்துள்ளன.  
இங்கு நிலவும் காலநிலையானது நீண்ட குளிர்ந்த வறண்ட குளிர்காலமும், வெப்பமும், வறண்ட கோடைக்காலமும் கொண்டது. பிராந்தியத்தின் முக்கிய நீர்வழியாக ஓப் நதி உள்ளது. மேலும் பையா மற்றும் கட்டுனா ஆகிய பிற ஆறுகள் முக்கியமானவை ஆகும். இங்கு மிகப்பெரிய ஏரிகளான குளுந்தின்கோய் ஏரி, குச்சுக்ஸ்கோயி ஏரி, மிக்காயோலோவிஸ்கோய் ஏரி ஆகியன உள்ளன.  
அல்தாய் பிரதேசம் கட்டடங்களுக்குத் தேவைப்படும் மூலப்பொருட்கள், கனிமவளம் கொண்டதாகவுள்ளது. இங்கு கிடைக்கும் குறிப்பிடத்தக்கக் கனிமங்கள் ஈயம் மற்றும் இரும்பு தாது, மாங்கனீசு, தங்குதன், மாலிப்டினம், பாக்சைட், தங்கம் ஆகும். காடுகளின் பரப்பளவு 60,000&nbsp;km² ஆகும். நாடோடி மக்கள் இடப்பெயர்வு காலங்களில் இப்பிராந்தியத்தின் வழியாக கடந்து சென்று வந்தனர். தொல்லியல் தரவுகள் இங்கு பண்டைய மனிதர்கள் வாழ்ந்ததாக கூறுகிறது.  
இப்பிரதேசம் க்சியாங்னு பேரரசின் ஆட்சிப்பகுதியாக (கி.மு209 முதல் கி.பி-93 ) வரையும், மங்கோளிய க்சியாபிள் நாடாக (93-234) காலகட்டத்திலும், ரௌரன் காகனேட் ஆட்சிப்பகுதியாக (330-555), மங்கோலியப் பேரரசின் பகுதியாகவும் (1206-1368), தங்க நாடோடிக் கூட்டத்தின் பகுதியாக, வடக்கு யுவன் (1368-1691) சுவாங்கர் கானடி கட்டுப்பாட்டில் (1634–1758) காலகட்டத்தில் இருந்தது.  
அல்தாய் கிராய் நகரம் பெண்கள் மற்றும் குழந்தைகளை கிழக்கு ஐரோப்பாவில் இருந்து ஆண்மக்களின் மணைவியாக்க வேண்டி கடத்திவரும் நகரங்களில் ஒன்றாக இருந்தது - குறிப்பாக "வெளிநாட்டினர்" / கோலா நார்வீஜியன், லித்தவியன்கள், லிதுவியனகள் போன்ற "பிற இனத்தவர்கள்" - கடின உழைப்பு முகாம்களுக்கு சோவியத் ரஷ்யாவுக்கு கடத்தப்பட்டனர். Ref.Lietuvos žydų tremtinių sąrašas Parengė Galina Žirikova pagal: „Genocido aukų vardynas 1939-1941 m.“ Lietuvos gyventojų genocido ir rezistencijos centras. 1998-2005 m.
# அல்த்தாய் பிரதேசம்

## பாரம்பரியம்

### கொடி

அல்த்தாய் பிரதேசத்தின் கொடி சிவப்பு நீலத்துடன் மஞ்சள் பட்டையை விவசாயத்தின் சின்னமாக கொண்டுள்ளது. கொடியின் மையத்தில் அல்த்தாய் பிரதேசம் மரபுச்சின்னம் உள்ளது.
# அல்த்தாய் பிரதேசம்

## பாரம்பரியம்

### சின்னம்

அல்த்தாய் பிரதேசத்தின் சின்னம் 2000 இல் உருவாக்கப்பட்டது.
# அல்த்தாய் பிரதேசம்

## அரசியல்

சோவியத் காலத்தில், பிரதேசத்தின் உயர் அதிகாரம் மூன்று நபர்கள் இடையே பகிர்ந்து கொள்ளப்பட்டது: முதலில் அல்தை சோவியத் கம்யூனிஸ்ட் கட்சி குழுவின் செயலாளர் (உண்மையில் இவரிடமே பெரும்பாலான அதிகாரம்), சோவியத் கிராய் தலைவர் (சட்டமியற்றும் அதிகாரம்) மற்றும் கிராய் நிர்வாக குழு தலைவர் (நிறைவேற்று அதிகாரம்) ஆகியோர் ஆவர். சோவியத் வீழ்ச்சியடைந்த 1991 ஆம் ஆண்டுவரை இந்த நிலை நீடித்தது. அதன் பிறகு சோவியத் கம்யூனிஸ்ட் கட்சி குழுவின் செயலாளரிடம் இருந்த கிராயின் நிர்வாகத் தலைமைப் பொறுப்புகள் அனைத்தும் பறிக்கப்பட்டு, கிராய்க்கு நியமிக்கப்பட்ட / தேர்ந்தெடுக்கப்பட்ட ஆளுநரும், தேர்ந்தெடுக்கப்பட்ட பிராந்திய பாராளுமன்றம் அதிகாரம் மையமானது.
அல்த்தாய் பிரதேசத்தின் சாசனம் பிராந்திய அடிப்படையான சட்டம் ஆகும். அல்த்தாய் பிரதேச சட்டமன்றம் பிராந்திய ரீதியிலான சட்டமன்ற (பிரதிநிதி) அமைப்பு ஆகும். கிராய் சட்டமன்றம் சட்டமியற்றும் அதிகாரம், தீர்மானங்களை இயற்றுதல், மற்றும் பிற சட்ட நடவடிக்கைகளை மேற்பார்வயிடுதல், நடைமுறைப்படுத்துதல், கவணித்தல் ஆகிய அதிகாரங்களை உடையது. கிராய் அரசானது உயர்ந்த நிர்வாக அமைப்பாக உள்ளது. இதனுடன் மாவட்ட நிர்வாகங்கள் போன்ற, பிராந்திய நிர்வாக அமைப்புகள் அடங்கும். கிராயின் நிர்வாகத்தின் உயர்ந்த ஆட்சியாளராக உருசிய அரசியலமைப்பின்படி பிரதேச சாசனத்திற்கு ஏற்ப ஆளுநர் உள்ளார்.  
2005 ஆகத்து 7 அன்று கிராயின் நிர்வாகத் தலைவராக இருந்து மிகைல் யிவ்டோகிமோவ் ஒரு சீருந்து நேர்ச்சியில் இறந்தார்.
# அல்த்தாய் பிரதேசம்

## மக்கள் வகைப்பாடு

**மக்கள் தொகை**: 2,390,638 (2014 est.); 2,419,755(2010 Census);
- பிறப்புகள்: 30,739 (2011)
- இறப்புகள்: 35,114 (2011) அல்தாய் பிரதேசத்தில் 22.6% பேர் உருசிய மரபுவழி கிருத்தவர்கள், 3% பேர் பொதுவான கிருத்துவர்கள், 1% பேர் கிழக்கு மரபுவழி கிருத்தவர்கள், 1% பேர் இசுலாமியர், 31% மத நம்பிக்கை அற்றவர்கள், 27% பேர் இறை மறுப்பாளர்கள், 14.4% பேர் பிற சமயங்களை பின்பற்றுபவர்கள்.
# பன்பூர்

**பன்பூர்** (, ) என்பது பாக்கித்தானின் சிந்துப் பிரதேசத்தில் அமைந்துள்ள ஒரு பண்டைய நகரப் பிரதேசம் ஆகும். இது கி.பி. முதலாம் நூற்றாண்டைச் சேர்ந்தது. இந்நகர்ப் பிரதேசமானது இயுனெசுகோ அமைப்பினால் உலக மரபுரிமைக் களங்களில் ஒன்றாகப் பட்டியல் படுத்தப்பட்டுள்ளது. இதன் அதிகமான பகுதிகள் இடிபாடாகவே அமைகின்றன என்பதுடன் இந்நகர்ப் பிரதேசம் பாக்கித்தானின் ஐந்தாம் தேசிய நெடுஞ்சாலை வழியில் அமைந்துள்ளது குறிப்பிடத்தக்கது ஆகும். இங்கு பல இசுலாமியப் பள்ளிவாசல்கள் இருந்துள்ளன. பன்பூரில் சைக்கோ-பார்த்தியன் பேரரசின் ஆட்சி நிலவியபோது இந்நகரம் இந்து சமுத்திரத்தை அண்டிய நாடுகளைச் சேர்ந்த பல வணிகர்களினதும் தொடர்பினைப் பேணி வந்தது.
# பன்பூர்

## மரபு மற்றும் சிந்துவில் தளத்தின் முக்கியத்துவம்

பன்பூர் வரலாற்றுத் தளமானது, 2014 ஆம் ஆண்டில் ஏப்பிரல் மாதம் 24 ஆம் நாள் அன்று சிந்து அரசாங்கத்தினால் பல பிரிவுப் பிரதேசங்கள் உருவாக்கப்பட்ட போது ஒரு பிரிவாக பிரகடனம் செய்து வைக்கப்பட்டது.
# பன்பூர்

## வரலாறு

இந்நகரத்தின் வரலாறு கி.மு முதலாம் நூற்றாண்டு தொடக்கம் கி.பி. பதின்மூன்றாம் நூற்றாண்டு வரையிலான காலப்பகுதிக்குள் அடங்குகின்றது. பன்பூர் வரலாற்று நகரத்தின் வரலாற்றினை மூன்று வகையான காலப்பகுதிகளாகப் பிரித்துக் கொள்ளலாம். அவற்றில் முதலாவது காலப்பகுதியானது சைக்கோ-பார்த்தியன் ஆட்சிக்காலம் ஆகும். இது கி.மு. முதலாம் நூற்றாண்டு தொடக்கம் கி.பி. இரண்டாம் நூற்றாண்டு வரை ஆகும். மேலும் இரண்டாம் வரலாற்றுக் காலப்பகுதியானது இந்து-பௌத்தக் காலப்பகுதியாகும். இக்காலப்பகுதியானது கி.பி. இரண்டாம் நூற்றாண்டு தொடக்கம் எட்டாம் நூற்றாண்டு வரை ஆகும். பின்னர் இருந்த வரலாற்றுக் காலப்பகுதி புராதன இசுலாமிய வரலாற்றுக் காலப்பகுதி ஆகும். இக்காலப்பகுதியானது கி.பி. 8 ஆம் நூற்றாண்டு தொடக்கம் 13 ஆம் நூற்றாண்டு வரை ஆகும்.  
ஒருசில தொல்பொருளியல் ஆய்வாளர்களும் வரலாற்று ஆராய்ச்சியாளர்களும் இந்நகரத்தினை சிந்துப் பிரதேசத்தினை ஆண்டு வந்த இறுதி இந்து மன்னனான இராசா தாகிர் அவர்களினை தோற்கடித்து ஆட்சியைக் கைப்பற்றிய அரபு மன்னனான முகம்மது பின் காசிம் என்பவனால் அவனது ஆட்சியின் போது நிறுவப்பட்ட இடெபல் நகரத்தினுடைய வரலாற்று நகரம் என பன்பூரைக் கருதுகின்றனர். எனினும் கூட இக்கருத்தானது இன்னும் ஆதாரபூர்வமாக நிரூபிக்கப்படவில்லை என்பதுடன் நிரூபிக்கும் வகையில் ஆதாரங்களை தேடுவதற்கு பல்வேறு அகழ்வுப் பணிகள் இந்நகர்ப் பகுதியிலே நடைபெற்று வருகின்றன. முதன் முறையாக பன்பூரில் இரமேசு சந்திர மயுந்தர் என்பவரினாலேயே அகழ்வு மற்றும் ஆராய்ச்சிப் பணிகள் 1928 ஆம் ஆண்டில் முன்னெடுக்கப்பட்டதாகக் கூறப்படுகின்றது. அதன் பின்னர் 1951 ஆம் ஆண்டில் இலெசுலி அல்கோக்கு என்பவராலும் அகழ்வாராய்ச்சிப் பணிகள் முன்னெடுக்கப்பட்டன. 1958 தொடக்கம் 1965 ஆம் ஆண்டுக் காலப்பகுதியில் பாக்கித்தானிய ஆராய்ச்சியாளரான கலாநிதி. எஃப்பு. ஏ. கான் அவர்களினால் மிகப் பேரிய அளவில் இந்நகரப் பிரதேசத்தில் வரலாற்று மற்றும் தொல்பொருள் ஆராய்ச்சிப் பணிகள் முன்னெடுக்கப்பட்டன. 2012 ஆம் ஆண்டின் மார்ச்சு மாதமளவில் சிந்து அரசாங்கத்தின் கலாச்சார அமைச்சினாலே மாபெரும் மாநாடு ஒன்று பன்பூரில் நடாத்தப்பட்டது. அம்மாநாட்டினில் பல்வேறு தொல்பொருளியல் ஆய்வாளர்களும் வரலாற்று ஆராய்ச்சியாளர்களும் கலந்துகொண்டதுடன் பல ஆராய்ச்சிகளையும் மேற்கொண்டனர்.  
அத்துடன் இந்நகரத்தினை முன்னையகாலத்தின் பார்போரி எனவும் பார்போரிகோன் எனவும் அழைத்ததாகக் கூறப்படுகின்ற போதிலும் அக்கூற்றானது இதுவரை நிரூபிக்கப்படவில்லை.
# பன்பூர்

## இடிபாடுகள்

தொல்பொருளியலாளர்களின் ஆராய்ச்சிக்கு அமைவாக இந்நகரமானது சேற்றினாலும் கல்லினாலும் ஆக்கப்பட்ட சுற்றுமதிலினால் பாதுகாக்கப்பட்டு வந்துள்ளது. இந்நகரத்தின் மத்தியில் அமையப்பெற்ற ஒரு கல்லே இதனை கிழக்கு மேற்குப் பகுதிகள் என இரண்டாகப் பிரித்து வைத்துள்ளது. இங்குள்ள கிழக்குப் பகுதியிலே அமைந்திருக்கும் ஓர் இசுலாமியப் பள்ளிவாசலானது கி.மு. 727 ஆம் ஆண்டிலே கட்டப்பட்டதாக வரலாறுகள் கூறுவதுடன் சிந்துப்பிரதேசத்திலே பாதுகாக்கப்பட்டு வந்த வரலாற்று முக்கியத்துவம் மிக்க சமயத் தலங்களுள் இப்பள்ளிவாசலும் ஒன்றாகத் திகழ்கின்றது. பின்னராக இப்பள்ளீவாசல் 1960 ஆம் ஆன்டில் கண்டுபிடிக்கப்பட்டது. அத்துடன் நகரிலும் நகரின் வெளிப்புறங்களிலும் வீடுகள், வீதிகள் மற்றும் ஏனைய கட்டடங்களையும் காணக்கூடியதாக இருக்கின்றது. பொதுவாக அவற்றின் அமைப்பு பொதுவாக அரை வட்ட வடிவிலேயே காணப்படுகிறது. மேலும் இங்கு ஓர் சிவன் கோவிலும் மூன்று நுழைவாயில்களும் அமைந்துள்ளன.
# எக்னாமிக் அண்டு பொலிடிகல் வீக்லி

**எக்னாமிக் அண்டு பொலிடிகல் வீக்லி** (*Economic and Political Weekly*) என்பது மும்பையிலிருந்து சமீக்ச டிரஸ்ட் வெளியிடும் ஆங்கில ஆய்விதழ் ஆகும். 2016 ஏப்பிரல் முதல் தேதியிலிருந்து பரஞ்சோய் குகா தாகுர்தா என்னும் பத்திரிகையாளர் இந்த இதழுக்கு ஆசிரியராக அமர்த்தப்பட்டார்.
# எக்னாமிக் அண்டு பொலிடிகல் வீக்லி

## இதழின் வரலாறு

1949 ஆம் ஆண்டில் எக்னாமிக் வீக்லி என்ற பெயரில் தொடங்கப்பட்ட இந்த இதழ் 1966 இல் எக்னாமிக் அண்டு பொலிடிகல் வீக்லி எனப் பெயர் மாற்றப்பட்டது.
கிருட்டினராசு என்பவர் இந்த இதழுக்கு ஆசிரியராக 30 ஆண்டுகள் பணி செய்தார். பின்னர் ஆசிரியர் பொறுப்பில் இருந்த ராம் மோகன் ரெட்டி விலக்கப்பட்டதும் பரஞ்சோய் குகா தாகுர்தா ஆசிரியராக அமர்த்தப்பட்டார்.
# எக்னாமிக் அண்டு பொலிடிகல் வீக்லி

## இதழின் கொள்கை

சமூக உணர்வுடன் தலையங்கங்கள் இந்த இதழில் இடம் பெற்றன. இடது சாரி மற்றும் பொதுவுடைமை சார்ந்த கருத்துகள் கொண்ட கட்டுரைகள் சமூகவியல் அறிஞர்களால் எழுதப்பட்டு வெளி வந்தன. மார்க்சியப் பொதுவுடைமைக் கட்சி ஆண்ட மேற்கு வங்க அரசின் செயல்பாட்டுக் குற்றம் குறைகளை சுட்டிக் காட்டி இந்த இதழ் எழுதியது. இந்திரா காந்தி அமுல் படுத்திய நெருக்கடி நிலை, குஜராத்தில் 2002 இல் நிகழ்ந்த கலவரம் ஆகியவற்றைக் கடுமையாக விமர்சனம் செய்தது.
# ஏலியன்: கவனன்ட்

**ஏலியன்: கவனன்ட்** (*Alien: Covenant*) என்பது ரிட்லி ஸ்காட் இயக்கத்தில் 2017 ஆம் ஆண்டில் வெளியாகிய ஒரு ஆங்கில அறிபுனைத் திரைப்படம் ஆகும். இப்படம் 2012 இல் வெளிவந்த *பிரொமீத்தீயஸ்* திரைப்படத்தின் தொடர்ச்சி ஆகும்.
# ஏலியன்: கவனன்ட்

## நடிகர்கள்

- மைக்கல் பாஸ்பெந்தர் - டேவிட் மற்றும் வால்டர்
- கேத்தரின் வாட்டர்ஸ்டன் - டேனியல்ஸ்
- டேனி மெக்பிரைடு
- நூமி ரபாஸ் - டாக்டர் எலிசபெத் ஷா
# ஏலியன்: கவனன்ட்

## நடிகர்கள்

### படப்பிடிப்பு

4 ஏப்ரல் 2016 அன்று, நியூசிலாந்து நகரத்தில் படப்பிடிப்பு துடங்கி 19 ஜூலை 2016 அன்று முடிந்தது.
# ஏலியன்: கவனன்ட்

## வெளியீடு

4 ஆகத்து 2017 அன்று *ஏலியன்: கவனன்ட்* வெளியானது.
# ஏலியன்: கவனன்ட்

## தொடர்ச்சிகள்

*ஏலியன்* திரைப்படத்திற்கு முன்பு வெளிவருகின்ற மூன்று தொடர் திரைப்படங்களில் *ஏலியன்: கவனன்ட்* முதலாவது ஆகும் என 2015 ஆம் ஆண்டு நவம்பர் மாதத்தில் ரிட்லி ஸ்காட் கூறியுள்ளார்.
# சக்ரோசு மலைத்தொடர்

**சக்ரோசு மலைத்தொடர்** அல்லது **ஜக்ரோஸ் மலைகள்** (*Zagros Mountains, பாரசீகம்: رشته كوه زاگرس, குர்திஷ்: زنجیرهچیای زاگرۆس, சிரியாக்: ܛܘ̣ܪܵܢܹܐ ܕܙܵܓܪܘ̇ܣ, அரபு: جبال زغروس அராமைக்: ܛܘܪ ܙܪܓܣ,*) உலகின் மிகப் பெரிய மலைகளில் ஒன்றான இது, தென்மேற்கு ஆசியா கண்டத்தில் உள்ள ஈரான், ஈராக் குர்திஸ்தான் மற்றும் தென்கிழக்கு துருக்கியின் வரம்பு வரையில் பரந்து அமைந்துள்ளது. சுமார் 1,500 கிலோமீட்டர் (932 மைல்கள்) நீளமும், சுமார் 240 கிலோமீட்டர் (150 மைல்கள்) அகலமும் உள்ள இந்த நெடிய மலைத்தொடர், ஈரானின் வடமேற்குப் பிராந்தியத்தில் தொடங்கி, கிட்டத்தட்ட ஈரான் மேற்கு பகுதியிலும் தொடர்பை ஏற்படுத்தியுள்ளது. அராபியத் தீபகற்பத்தின் தென்கிழக்குக் கரையிலுள்ள ஓமான் குடாவின் குருமுசு நீரிணையை முடிவாக கொண்டுள்ள இம்மலை தொடர், மேற்கத்திய மற்றும் தென்மேற்கு ஈரானியப் பீடபூமியின் முழு நீளத்திற்கும் பரவியிருக்கின்றது. இச்சக்ரோசு மலைத்தொடரில் மிக உயர்ந்த இடம் தேனா (*Dena*) எனப்படுவதாகும். மேலும், இந்த மலைகள், குர்தியர்களின் புனிதப் பகுதியாக கருதப்படுகின்றது.
# சக்ரோசு மலைத்தொடர்

## நிலவியல்

சக்ரோசு மலைத் தொடர் சார்ந்த மடிப்பு மற்றும் உந்து திணைமண்டலம் (*thrust belt*), "ஈரானியத் தட்டு" (*Iranian Plate*) மற்றும் "அரேபியத் தட்டு" (*Arabian Plate*) என இரண்டு தட்டுப் புவிப்பொறைக் கட்டமைப்புகளின் மோதல்கள் மூலம் உருவானதாகும். இம்மலைகள் உருவாகக் காரணமான நிலவியல் மோதல், சுமார் 359.2± 2.5 மில்லியன் ஆண்டுகளுக்கு முன்தொடங்கி 299± 0.8 மில்லியன் ஆண்டுகளுக்கு முன் வரையான கார்பனிபெரசுக் காலத்தில் நிகழ்ந்துள்ளது. மேலும் முன்னதாக நிலப்பெருங்குழிகளாக உருவாகியிருந்த ஈரானியத் தட்டு, பின்னர் முழுப் பாறைகளால் மூடப்பட்டுவிட்டன.
அரேபிய தட்டும், ஈரானிய தட்டும் எதிரெதிராக தள்ளப்படும் மோதல் செயல்பாடுகள் தற்போதும் தொடர்வதால், ஈரானிய பீடபூமியிலுள்ள சக்ரோசு மலைகளின் உயரம் உயர்ந்தவாரே உள்ளது. ஈரானின் அண்மைய புவியிடங்காட்டி அளவீடுகள் (*Global Positioning System – GPS*), இந்த மோதல்கள் இன்னும் செயல்பாட்டில் உள்ளதாகவும், இதன் விளைவாகவே சிதைவுற்று, இந்நாடுகள் சீரற்றுக் (*non-uniformly*) அமைந்துள்ளதாகவும் (முக்கியமாக அல்போர்சு மலை மற்றும் சக்ரோசு மலை போன்ற பிரதான மலைப்பகுதிகளில்) காட்டுகிறது.
# சக்ரோசு மலைத்தொடர்

## நிலவியல்

### பாறையின் வகை மற்றும் வயது

வண்டல் படிவுகளின் தோற்றம் கொண்ட சக்ரோசு மலைகள், சுண்ணக்கல்லால் ஆனவை. உயர்த்தப்பட்ட சக்ரோசு அல்லது உயர்ந்துள்ள சக்ரோசு மலை சிகரங்களிலுள்ள பலேயோசாயக்கு சகாப்த பாறைகள், பிரதானமாக சக்ரோசு மலைகளில், "புவித்தொடைத்தவறு" (*earthed fault*) அல்லது "பிளவு இடப்பெயர்ச்சி" (*heave of fault*) எனப்படும் சிகரங்களின் மேல் மற்றும் உயர் பிரிவுகளில் காணப்படுகின்றன. பல சகாப்தங்களுக்கு ("பலேயோசாயக்கு சகாப்தம்" *Paleozoic, Era*) முன்னாதாக அதாவது, 541 – 252.17 மில்லியன் ஆண்டுகளுக்கு முன் உருவாகியுள்ளது. *இது தற்போதைய நிலவியல் கால அளவில் நிலவியல் யுகம்* (பனேரோசாயக்கு யுகம் *phanerozoic, Eon*) ஆகும். மேலும், சக்ரோசு மலை புவித்தொடைத்தவறுகளில் இருபுறமும் உருவான, "மெசோசோயிக்கு" (*Mesozoic*) பாறைகள் உள்ளன, மற்றும் இருபுறமும் "கிரிடேசியசு" (*cretaceous*) பாறைகள் சூழப்பட்டு, "திரியாசிக்கு" (*triassic*) மற்றும் "சுராசிக்கு" (*jurassic*) பாறைகள் ஒரு கலவையாக உள்ளன. திரியாசிக்கு, 251 தொடக்கம் 199.6 மில்லியன் ஆண்டுகளுக்கு இடைப்பட்டக் காலம். சுராசிக்கு, 199.6 தொடக்கம் 145.5 மில்லியன் ஆண்டுகளுக்கு இடைப்பட்டக் காலம். கிரிடேசியசு, இற்றைக்கு 145.5 மில்லியன் ஆண்டுகள் முன்னர் தொடக்கம் 65.5 மில்லியன் ஆண்டுகளுக்கு முன்னர் வரையான காலமாகும்'').
# சக்ரோசு மலைத்தொடர்

## இதனையும் காண்க

- சிஞ்சார் மலைகள்
# பால்போர் சாற்றுதல்

**பால்போர் சாற்றுதல்** (*Balfour Declaration*) அல்லது **பால்போர் பிரகடனம்** என்பது 1917 நவம்பர் 2 அன்று அப்போதைய பிரித்தானிய அரசின் வெளியுறவு அமைச்சர் ஆர்த்தர் சேம்சு பால்போர் பிரித்தானிய யூதர்களின் தலைவர் வால்டர் ரோத்சுசைல்டுக்கு எழுதிய மடலைக் குறிக்கும். இதில் பின்வருமாறு எழுதப்பட்டுள்ளது:  
இந்த மடல் ஒரு வாரம் கழித்து 9 நவம்பர் 1917 அன்று நாளேடுகளில் வெளியிடப்பட்டது. பால்போர் சாற்றுதல் என்பது பின்பு ஒட்டாமான் பேரரசுடன் ஏற்பட்ட அமைதி உடன்படிக்கையிலும் பாலத்தீன நில உரிமையிலும் பயன்படுத்தப்பட்டது. சாற்றுதலின் உண்மைப்படிவம் பிரித்தானிய நூலகத்தில் பாதுகாக்கப்படுகிறது.  
மெக்காவின் செரிப் உசைன் இபின் அலி அல் அசிமியும் மற்ற அரபு தலைவர்களும் இச்சாற்றுதல் மெக்மோகன் உசைன் கடிதப்போக்கிற்கு மாறாக உள்ளதாகக் கருதினர். இந்தக் கடிதப்போக்குவரத்தில் பாலத்தீன் பற்றி தனியாக குறிப்பிடப்படவில்லை, மேலும் அரபுக்கள் முழுவதும் இல்லாத நிலப்பகுதிகளும் மெக்மோகன் உசைன் மடலாடல்களில் குறிப்பிடப்படவில்லை. எனினும் வரலாற்று ரீதியில் பாலத்தீனம் சிரியாவின் ஒரு பகுதியாக விளங்கியது.
# தினேசு கோசுவாமி

**தினேசு கோசுவாமி** (*Dinesh Goswami*, மே 27, 1935 - ஜூன் 3, 1991 ) என்பவர் இந்திய அரசியல்வாதி. 1989 ஆம் ஆண்டில் வி. பி. சிங் தலைமையில் நடுவணரசில் சட்ட அமைச்சராக இருந்தவர். அசாம் மாநிலத்தைச் சேர்ந்த இவர் 1985 இல் குவகாத்தி தொகுதியிலிருந்து இந்திய மக்களவைக்குத் தேர்ந்தெடுக்கப்பட்டார். மாநிலங்களவையிலும் உறுப்பினராக இருந்தார். தேர்தல் சீர்திருத்தங்கள் தொடர்பாகப் பரிந்துரை செய்ய தினேசு கோசுவாமி தலைமையில் ஒரு குழு அமைக்கப்பட்டது. தேர்தல் சீர்திருத்தங்கள் அறிக்கையும் இவரது குழுவினால் தயாரிக்கப்பட்டு 1990 இல் அளிக்கப்பட்டது. தினேசு கோசுவாமி தமது 56 ஆம் வயதில் மகிழுந்து விபத்தில் அடிபட்டுக் காலமானார்.
# நெடுங்கல் அணை

**நெடுங்கல் அணை** என்பது தமிழ்நாட்டின், கிருஷ்ணகிரி மாவட்டம், நெடுங்கல் என்ற ஊரில் உள்ள ஒரு அணையாகும். இது தென்பெண்ணை ஆற்றின் குறுக்கே அமைந்துள்ளது. இந்த அணை ஆங்கிலேயர் ஆட்சிக்காலத்தில் 1887 - 1889 இல் கட்டப்பட்டது. இந்த சிறு அணை 912 அடி நீளம் கொண்டது. இதில் 8.97 அடிவரை நீரைத் தேக்கலாம். இந்த அணை கருங்கல்லில் அழகான வடிவமைப்பில் கட்டப்பட்டுள்ளது. இந்த அணையிலிருந்து ஆற்றின் இரு கரைகளை ஒட்டி இரு புறமும் கால்வாய்கள் அமைக்கப்பட்டுள்ளன. இந்நீர் தேக்கத்தின் கிழக்குப்புறக் கால்வாய் வழியாக பேரு அள்ளி, காவப்பட்டி, செல்லம்பட்டி, விளங்காமுடி, புங்கம்பட்டி வழியாக பாரூர் ஏரிக்குத் தண்ணீர் செல்கிறது. இதன் மேற்குப்புற கால்வாய் வழியாக ஆவத்தவாடி, மோட்டூர், குடிமேனஅள்ளி, அகரம், தேவீர அள்ளி, கள்ளிப்பட்டி, பண்ணந்தூர் வழியாக சுமார் ஏழு ஏரிகளுக்குத் தண்ணீர் செல்கிறது. ஆங்கிலேயர் காலத்தில் 20 அடி அகலத்தில் இருந்த கால்வாய்கள் தற்போது ஐந்து அடியாக சுருங்கிவிட்டன.
# இணையிய இடமாற்று அணி

கணிதத்தில் சிக்கலெண் உறுப்புகளைக் கொண்ட ஒரு அணியின் **இணையிய இடமாற்று அணி** அல்லது **இணை இடமாற்று அணி** (*conjugate transpose*) என்பது அந்த அணியை முதலில் இடமாற்றிக்கொண்டு, அதன் பின்னர் அந்த இடமாற்று அணியின் ஒவ்வொரு உறுப்பையும் அதன் இணைச் சிக்கலெண்ணால் பதிலிடக் கிடைக்கும் அணியாகும். **' அணியின் இணையிய இடமாற்றின் குறியீடு **'<sup>*</sup> ஆகும். இவ்வணியானது **ஹெர்மைட் இடமாற்று அணி** (*Hermitian transpose*) எனவும் அழைக்கப்படுகிறது.  
: **' என்பது சிக்கலெண் உறுப்புகளுடைய ஒரு *m* x *n* அணி எனில் அதன் இணையிய இடமாற்று அணி **'<sup>*</sup> ஆனது, **' இன் இடமாற்று அணியான **'<sup>T</sup> இன் ஒவ்வொரு உறுப்பையும் அதற்குரிய இணைச் சிக்கலெண்ணைக் கொண்டு பதிலிட்டுப் பெறப்படுகிறது. **<sup>*</sup> இன் வரிசை *n* x *m* ஆக இருக்கும்.  
:<math>(\boldsymbol{A}^*)_{ij} = \overline{\boldsymbol{A}_{ji}}</math>  
இதில் கீழொட்டுகள் *i*,*j*-ஆவது உறுப்பையும் (1 &le; *i* &le; *n* , 1 &le; *j* &le; *m*) தொகுப்புக் கோடு இணைச் சிக்கலெண்ணையும் குறிக்கும். ( *a* , *b* மெய்யெண்கள் எனில், சிக்கலெண் <math>a + bi</math> இன் இணைச் சிக்கலெண் <math>a - bi</math>)  
இதனைப் பின்வருமாறும் குறிக்கலாம்:
:<math>\boldsymbol{A}^* = (\overline{\boldsymbol{A}})^\mathrm{T} = \overline{\boldsymbol{A}^\mathrm{T}}</math>
:** இன் இடமாற்று அணி <math>\boldsymbol{A}^\mathrm{T} \,\!</math>
:** இன் இணையிய அணி <math>\overline{\boldsymbol{A}} \,\!</math>  
இணையிய இடமாற்று அணியின் பிற குறியீடுகள்:
- <math>\boldsymbol{A}^* \,\!</math> , <math>\boldsymbol{A}^\mathrm{H} \,\!</math> (நேரியல் இயற்கணிதம்)
- <math>\boldsymbol{A}^\dagger \,\!</math> (குவாண்டம் இயங்கியல்)
- <math>\boldsymbol{A}^+ \,\!</math>  
சில இடங்களில் <math>\boldsymbol{A}^* \,\!</math> என்பது இணைச் சிக்கலெண்களால் பதிலிடப்பட்ட அணியைக் குறிப்பதற்கும், இணையிய இடமாற்று அணியைக் குறிப்பதற்கு <math>\boldsymbol{A}^{*\mathrm{T}} \,\!</math> அல்லது <math>\boldsymbol{A}^{\mathrm{T}*} \,\!</math> குறியீடுகளும் பயன்படுத்தப்படுகின்றன.
# இணையிய இடமாற்று அணி

## எடுத்துக்காட்டு

:<math>\boldsymbol{A} = \begin{bmatrix} 1 & -2-i \\ 1+i & i \end{bmatrix}</math>  
இதன் இணையிய இடமாற்று அணி:  
:<math>\boldsymbol{A}^{*} = \begin{bmatrix} 1 & 1-i \\ -2+i & -i\end{bmatrix}</math>
# இணையிய இடமாற்று அணி

## சில குறிப்புகள்

:<math>a_{ij}</math> உறுப்புகளைக் கொண்ட சதுர அணி .  
- (அதாவது <math>a_{ij}=\overline{a_{ji}}</math>&nbsp;) எனில், ஒரு ஹெர்மைட் அணி அல்லது தன்சேர்ப்பு அணி ஆகும்.
- (அதாவது <math>a_{ij}=- \overline{a_{ji}}</math>&nbsp;) ஆக இருந்தால் ஒரு எதிர்-ஹெர்மைட் அணி ஆகும்.
- எனில், ஒரு இயல்நிலை அணியாகும்.
- எனில், ஒரு அலகுநிலை அணியாகும்.  
: சதுர அணி இல்லையென்றாலும் , இரண்டும் ஹெர்மைட் அணிகளாக இருக்கும்.  
:ஒரு மெய்யெண்ணின் இணை எண் அதே மெய்யெண்ணாக இருக்கும் என்பதால், மெய்யெண்களாலான அணி இன் இடமாற்று அணியும் இணையிய இடமாற்று அணியும் ஒன்றாகும்.
# இணையிய இடமாற்று அணி

## பண்புகள்

- , இரண்டும் சமவரிசையுள்ள அணிகள் எனில்:
::
- ஒரு சிக்கலெண்; ஒரு *m x n* அணி எனில்:
::
- ஒரு *m x n* அணி, ஒரு *n x p* அணி எனில்:
::
- ஒரு *n x n* அணி எனில்:
::
- ஒரு சதுர அணி எனில்:
::
::.
- நேர்மாற்றத்தக்கதாக இருந்தால், இருந்தால் மட்டுமே, நேர்மாற்றத்தக்கதாக இருக்கும்; மேலும்
::.
- இன் ஐகென் மதிப்புகள், இன் ஐகென் மதிப்புகளின் இணைச் சிக்கலெண்களாக இருக்கும்.
# தமிழ்த் திரைப்படங்களின் பட்டியல், 2017

2017ஆம் ஆண்டில் தமிழ் மொழியில் தயாரித்து வெளியான தமிழ்திரைப்படங்களின் பட்டியல்.
# தமிழ்த் திரைப்படங்களின் பட்டியல், 2017

## அதிக வசூலான திரைப்படங்கள்

| தரவரிசை | திரைப்பட தலைப்பு | விநியோகிப்பாளர் | உலகளாவிய வருவாய் | குறிப்புகள் |
| --- | --- | --- | --- | --- |
| பெய்யென பெய்யும் குருதி |  |  |  |  |
| சூரத்தேங்காய் |  |  |  |  |
| உன்னை தொட்டு கொள்ள வா |  |  |  |  |
| **12** | பைரவா |  |  |  |
| **14** | கோடிட்ட இடங்களை நிரப்புக |  |  |  |
| **20** | சிவப்பு எனக்கு பிடிக்கும் |  |  |  |
| **26** | அதே கண்கள் |  |  |  |
| - February ! | '''பி
ப்
ர
வ
ரி''' | **2** | போகன் |  |
| எனக்கு வாய்த்த அடிமைகள் |  |  |  |  |
| **9** | சிங்கம் 3 |  |  |  |
| **10** | பிரகாமியம் |  |  |  |
| **17** | என்னோடு விளையாடு |  |  |  |
| காதல் கண் கட்டுதே |  |  |  |  |
| பகடி ஆட்டம் |  |  |  |  |
| ரம் |  |  |  |  |
| **24** | கனவு வாரியம் |  |  |  |
| முத்துராமலிங்கம் |  |  |  |  |
| எமன் |  |  |  |  |
| - March! | '''மா
ர்
ச்''' | **3** | குற்றம் 23 |  |
| முப்பரிமாணம் |  |  |  |  |
| யோக்கை |  |  |  |  |
| **9** | மொட்ட சிவா கெட்ட சிவா |  |  |  |
| **10** | மாநகரம் |  |  |  |
| நிசப்தம் |  |  |  |  |
| **17** | புரூஸ் லீ |  |  |  |
| கண்ணா பின்னா |  |  |  |  |
| கட்டப்பாவ காணோம் |  |  |  |  |
| ஒரு முகத்திரை |  |  |  |  |
| வாங்க வாங்க |  |  |  |  |
| **24** | 1 ஏ.எம் |  |  |  |
| 465 |  |  |  |  |
| தாயம் |  |  |  |  |
| என்கிட்டே மோததே |  |  |  |  |
| கடுகு |  |  |  |  |
| பாம்பு சட்டை |  |  |  |  |
| வைகை எக்ஸ்பிரஸ் |  |  |  |  |
| **31** | அரசகுலம் |  |  |  |
| அட்டு |  |  |  |  |
| டோரா |  |  |  |  |
| கவண் |  |  |  |  |
| நாலு பேருக்கு நல்லதுன்னா எதுவும் தப்பில்லை |  |  |  |  |
| செவிலி |  |  |  |  |
| ஜூலியும் 4 பேரும் |  |  |  |  |
| காற்று வெளியிடை |  |  |  |  |
| செஞ்சிட்டாலே என் காதலை |  |  |  |  |
| விருத்தாச்சலம் |  |  |  |  |
| **14** | கடம்பன் |  |  |  |
| ப. பாண்டி |  |  |  |  |
| சிவலிங்கா |  |  |  |  |
| **21** | இலை |  |  |  |
| நகர்வலம் |  |  |  |  |
| **28** | அய்யனார் வீதி |  |  |  |
| பாகுபலி 2 |  |  |  |  |
| - May! | **மே** | **5** | ஆரம்பமே அட்டகாசம் |  |
| எங்க அம்மா ராணி |  |  |  |  |
| **11** | சாயா |  |  |  |
| **12** | லென்ஸ் |  |  |  |
| மங்களபுரம் |  |  |  |  |
| சரவணன் இருக்க பயமேன் |  |  |  |  |
| திறப்பு விழா |  |  |  |  |
| எய்தவன் |  |  |  |  |
| **19** | இணையத்தளம் |  |  |  |
| இந்திரா கோபை |  |  |  |  |
| கெய்க்கிறான் மேய்க்கிறான் |  |  |  |  |
| சங்கிலி புங்கிலி கதவத் தொற |  |  |  |  |
| வீர வம்சம் |  |  |  |  |
| **26** | பிருந்தாவனம் |  |  |  |
| தொண்டன் |  |  |  |  |
| - June! | '''ஜூ
ன்''' | **2** | 7 நாட்கள் |  |
| போங்கு |  |  |  |  |
| முன்னோடி |  |  |  |  |
| நீதான் ராஜா |  |  |  |  |
| ஒரு இயக்குனரின் காதல் டைரி |  |  |  |  |
| ஒரு கிடாயின் கருணை மனு |  |  |  |  |
| டுபெலைட் |  |  |  |  |
| விளையாட்டு ஆரம்பம் |  |  |  |  |
| **9** | ரங்கூன் |  |  |  |
| சத்ரியன் |  |  |  |  |
| **15** | பீச்சாங்கை |  |  |  |
| **16** | மரகத நாணயம் |  |  |  |
| தங்கரதம் |  |  |  |  |
| உரு |  |  |  |  |
| வெருளி |  |  |  |  |
| **23** | அன்பானவன் அசராதவன் அடங்காதவன் |  |  |  |
| சலாம் |  |  |  |  |
| வனமகன் |  |  |  |  |
| **30** | அதாகப்பட்டது மகாஜனங்கலே |  |  |  |
| எங்கேயும் நான் இருப்பேன் |  |  |  |  |
| இவன் தந்திரன் |  |  |  |  |
| இவர் யாரென்று தெரிகிறதா |  |  |  |  |
| காதல் காலம் |  |  |  |  |
| யானும் தீயவன் |  |  |  |  |
| எவனாவன் | } |  |  |  |
# தமிழ்த் திரைப்படங்களின் பட்டியல், 2017

## அதிக வசூலான திரைப்படங்கள்

### ஜூலை - டிசம்பர்

**திரி**  
| **21** | 88 |  |  |
| --- | --- | --- | --- |
| மீசைய முறுக்கு |  |  |  |
| பாக்கணும் போல இருக்கு |  |  |  |
| சவாரிக்காடு |  |  |  |
| விக்ரம் வேதா |  |  |  |
| எந்த நேரத்திலும் |  |  |  |
| **28** | இளவட்ட பசங்க |  |  |
| கூட்டத்தில் ஒருத்தன் |  |  |  |
| நம்ம கதை |  |  |  |
| நிபுணன் |  |  |  |
| புயலை கெளம்பி வரோம் |  |  |  |
| தப்பில்லாம ஒரு தப்பு |  |  |  |
| ஏன் இந்த மயக்கம் |  |  |  |
| - August! | '''ஆ
க
ஸ்
ட்''' | **4** | ஆக்கம் |
| சதுர அடி 3500 |  |  |  |
| உள்ளம் உள்ளவரை |  |  |  |
| **11** | பொதுவாக எம்மனசு தங்கம் |  |  |
| தரமணி |  |  |  |
| வேலையில்லா பட்டதாரி 2 |  |  |  |
| **24** | தப்பாட்டம் |  |  |
| விவேகம் |  |  |  |
| **25** | அட்ரா ராஜா அடிடா |  |  |
| பணம் பத்தொன்பதும் செய்யும் |  |  |  |
| - September! | '''செ
ப்
ட
ம்
ப
ர்''' | **1** | குரங்கு பொம்மை |
| ஒரு கனவு போல |  |  |  |
| புரியாத புதிர் |  |  |  |
| **8** | ஆறாம் வேற்றுமை |  |  |
| கில்லி பம்பரம் கோலி |  |  |  |
| காதல் கசக்குதய்யா |  |  |  |
| கதாநாயகன் |  |  |  |
| மாயா மோகினி |  |  |  |
| நெருப்புடா |  |  |  |
| தப்பு தண்டா |  |  |  |
| **14** | துப்பறிவாளன் |  |  |
| **15** | கொம்பே |  |  |
| மகளிர் மட்டும் |  |  |  |
| யார் இவன் |  |  |  |
| **22** | ஆயிரத்தில் இருவர் |  |  |
| பயமா இருக்கு |  |  |  |
| கா கா கா |  |  |  |
| களவு தொழிற்சாலை |  |  |  |
| கொஞ்சம் கொஞ்சம் |  |  |  |
| பிச்சுவா கத்தி |  |  |  |
| தெரு நாய்கள் |  |  |  |
| வல்ல தேசம் |  |  |  |
| **27** | ஹரஹர மஹாதேவகி |  |  |
| **29** | ஆயிரத்தில் இருவர் |  |  |
| கருப்பன் |  |  |  |
| நெறி |  |  |  |
| - October! | '''அ
க்
டோ
ப
ர்''' | **5** | சோலோ |
| **18** | சென்னையில் ஒரு நாள் 2 |  |  |
| மெர்சல் |  |  |  |
| மேயாத மான் |  |  |  |
| **27** | கடைசி பெஞ்ச் கார்த்தி |  |  |
| களத்தூர் கிராமம் |  |  |  |
| அழகின் பொம்மி |  |  |  |
| திட்டிவாசல் |  |  |  |
| உறுதிகொள் |  |  |  |
| விழித்திரு |  |  |  |
| **9** | இப்படை வெல்லும் |  |  |
| **10** | 143 |  |  |
| அறம் |  |  |  |
| நெஞ்சில் துணிவிருந்தால் |  |  |  |
| ருக்கு |  |  |  |
| தரிசு நிலம் |  |  |  |
| **17** | என் ஆளோட செருப்பக் காணோம் |  |  |
| மேச்சேரி வான பத்ரகாளி |  |  |  |
| சூர காத்து |  |  |  |
| தீரன் அதிகாரம் ஒன்று |  |  |  |
| **24** | ஆங்கில படம் |  |  |
| குரு உச்சத்துல இருக்காரு |  |  |  |
| இடம் பொருள் ஆவி |  |  |  |
| இந்திரஜித் |  |  |  |
| லாலி |  |  |  |
| வீரையன் |  |  |  |
| யாழ் |  |  |  |
| **30** | அண்ணாதுரை |  |  |
| திருட்டுப்பயலே 2 |  |  |  |
| -December! | '''டி
ச
ம்
ப
ர்''' | **7** | கொடிவீரன் |
| **8** | 12-12-1950 |  |  |
| ரிச்சி |  |  |  |
| சத்யா |  |  |  |
| சொல் |  |  |  |
| **14** | மாயவன் |  |  |
| **15** | அருவி |  |  |
| பிரம்மா.காம் |  |  |  |
| சென்னை 2 சிங்கப்பூர் |  |  |  |
| கிடா விருந்து |  |  |  |
| பள்ளி பருவத்திலே |  |  |  |
| **22** | சக்க போடு போடு ராஜா |  |  |
| வேலைக்காரன் |  |  |  |
| இமை |  |  |  |
| **29** | பலூன் |  |  |
| களவாடிய பொழுதுகள் |  |  |  |
| சங்கு சக்கரம் |  |  |  |
| உள்குத்து |  |  |  |
# 2,4-இருமெத்தாக்சிபென்சால்டிகைடு

**2,4-இருமெத்தாக்சிபென்சால்டிகைடு** *(2,4-Dimethoxybenzaldehyde)* என்பது C<sub>9</sub>H<sub>10</sub>O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். ஒரு வினைப்பொருளான இச்சேர்மம் குறிப்பாக புளோரோதனின்களை அளவீடு செய்ய பயன்படுத்தப்படுகிறது. மேலும் இச்சேர்மம் 1,3 மற்றும் 1,3,5- இல் பதிலீடு செய்யப்பட்டுள்ள பீனால்களுடன் (உதாரணம்: புளோரோதனின்) வினைபுரிந்து வண்ணப்பொருட்களை உருவாக்குகிறது.
# கோலா திராங்கானு

**கோலா திராங்கானு** (மலாய்: *Kuala Terengganu*; ஆங்கிலம்: *Kuala Terengganu*; சீனம்: *登嘉楼*; ஜாவி: ترڠݢانو) என்பது மலேசியா, திராங்கானு மாநிலத்தின் நிர்வாகத் தலைநகரம்; அரசத் தலைநகரம்; மற்றும் கோலா திராங்கானு மாவட்டத்தின் தலைநகரமும் ஆகும்.  
இந்த நகரம், மாநிலத்தின் முதன்மைப் பொருளாதார மையமாகவும் விளங்குகிறது. கோலாலம்பூரில் இருந்து வடகிழக்கில் 440 கிலோமீட்டர் தொலைவில் தீபகற்ப மலேசியாவின் கிழக்குக் கரையோரம் அமைந்து உள்ளது. இந்த நகரம் திராங்கானு ஆற்றின் கழிமுகப் பகுதியில் தென் சீனக் கடலை நோக்கியபடி அமைந்து உள்ளது.  
கோலா திராங்கானு மாவட்டம் பரப்பளவில் மிகச் சிறியது. ஆனால், நகரப் பகுதியை உள்ளடக்கிய கோலா நெருஸ் மாவட்டத்தையும் சேர்த்து அதிக மக்கள் தொகையைக் கொண்டது. 2010-ஆம் ஆண்டுக் கணக்கெடுப்பின்படி இதன் மக்கள்தொகை 406,317. 2008 சனவரி 1-ஆம் தேதி *கரையோர மரபுரிமை நகரம்* எனும் பெயருடன் மாநகரத் தகுதி வழங்கப்பட்டது.
# கோலா திராங்கானு

## பொது

இந்த நகரம், திராங்கானு மாநிலத்தின் முக்கியமான அரசியல், பொருளாதார மையமாக இருப்பதுடன், மாநிலத்தின் பல சுற்றுலா மையங்களுக்கான நுழைவாயிலாகவும் உள்ளது. இந்த நகரத்தில் உள்ள கம்போங் சீனா, பசார் பெசார் கெடாய் பாயாங் *(Pasar Besar Kedai Payang)*, திராங்கானு மாநில அருங்காட்சியகம் *(Terengganu State Museum),* பத்து பூரோக் கடற்கரை *(Batu Buruk Beach)* போன்றவை சுற்றுலாப் பயணிகளைக் கவரும் இடங்களாக உள்ளன.  
நனீனத்துவமும், வளர்ச்சியும் இந்த நகரத்தையும் விட்டுவைக்கவில்லை எனினும், கோலா திராங்கானு துறைமுகமாக அதன் நீண்ட வரலாற்றினூடாக ஏற்பட்ட பிற பண்பாட்டுக் கலப்புடன், வலுவான மலாய்ச் செல்வாக்கை இன்னும் தக்கவைத்து உள்ளது.